CELEX: C2006/143/07
Language: lt
Date: 2006-06-17 00:00:00
Title: Byla C-408/03  2006 m. kovo 23 d.  Teisingumo Teismo (didžioji kolegija) sprendimas  Europos Bendrijų Komisija prieš Belgijos Karalystę  (Valstybės įsipareigojimų neįvykdymas — Sąjungos piliečių teisę apsigyventi reglamentuojančių Bendrijos teisės aktų pažeidimas — Nacionaliniai teisės aktai ir administracinė praktika dėl sąlygos turėti pakankamai asmeninių lėšų ir įsakymų išvykti iš atitinkamos valstybės narės teritorijos priėmimo)

17.6.2006   
            
            
               LT
            
            
               Europos Sąjungos oficialusis leidinys
            
            
               C 143/3
            
         2006 m. kovo 23 d. Teisingumo Teismo (didžioji kolegija) sprendimas Europos Bendrijų Komisija prieš Belgijos Karalystę
   
   (Byla C-408/03) (1)
   
   (Valstybės įsipareigojimų neįvykdymas - Sąjungos piliečių teisę apsigyventi reglamentuojančių Bendrijos teisės aktų pažeidimas - Nacionaliniai teisės aktai ir administracinė praktika dėl sąlygos turėti pakankamai asmeninių lėšų ir įsakymų išvykti iš atitinkamos valstybės narės teritorijos priėmimo)
   (2006/C 143/07)
   Proceso kalba: prancūzų
   Šalys
   
      Ieškovė: Europos Bendrijų Komisija, atstovaujama M. Condou–Durande ir D. Martin
   
      Atsakovė: Belgijos Karalystė, atstovaujama E. Dominkovits
   
      Atsakovės pusėje įstojusi į bylą šalis: Didžiosios Britanijos ir Šiaurės Airijos Karalystė, atstovaujama C. Jackson ir QC E. Sharpston
   Dalykas
   Valstybės įsipareigojimų neįvykdymas — Sąjungos piliečių teisę apsigyventi reglamentuojančių Bendrijos teisės aktų pažeidimas — Nacionaliniai teisės aktai ir administracinė praktika dėl sąlygos turėti pakankamai asmeninių lėšų ir įsakymų išvykti iš teritorijos priėmimo
   Rezoliucinė dalis
   
               1.
            
            
               
                           a)
                        
                        
                           Taikydama Direktyvą 90/364 valstybės narės piliečiams, norintiems pasinaudoti iš šios direktyvos bei iš EB 18 straipsnio kylančiomis teisėmis, neatsižvelgdama į priimančiojoje valstybėje narėje gyvenančio partnerio pajamas, jei nėra notaro patvirtintos ir pagalbos sąlygą turinčios sutarties, Belgijos Karalystė neįvykdė įsipareigojimų pagal minėtą EB 18 straipsnį ir šią direktyvą;
                        
                     
                           b)
                        
                        
                           numatydama galimybę automatiškai įteikti įsakymą išvykti iš nacionalinės teritorijos Sąjungos piliečiams, kurie per nustatytą terminą nepateikė leidimui apsigyventi išduoti reikiamų dokumentų, Belgijos Karalystė neįvykdė įsipareigojimų pagal Direktyvos 90/364 2 straipsnį, Direktyvos 68/360 4 straipsnį, Direktyvos 73/148 4 straipsnį, Direktyvos 93/96 2 straipsnį ir Direktyvos 90/365 2 straipsnį.
                        
                     
         
               2.
            
            
               Priteisti iš Belgijos Karalystės bylinėjimosi išlaidas.
            
         
               3.
            
            
               Jungtinė Didžiosios Britanijos ir Šiaurės Airijos Karalystė padengia savo bylinėjimosi išlaidas.
            
         
      (1)  OL C 275, 2003 11 15.